དགོངས་མཛོད་ལས༔ འཕགས་མའི་དབང་གི་ཆ་ལག་སྔོན་འགྲོའི་ལས་རིམ་དངོས་གྲུབ་སྒོ་འབྱེད་བཞུགས་སོ༔ ན་མོ་པདྨ་ཏཱ་རེ་ཡེ༔ རང་རིག་སྐུགསུམ་ལྷ་ལ་འདུད༔ བདག་ཉིད་མཁར་ཆེན་མཚོ་རྒྱལ་གྱིས༔ རྗེས་འཇུག་འགྲོ་བ་སྐྱོབ་པའི་ཕྱིར༔ ཟབ་མོའི་
ཆོས་གཏེར་སྣ་ཚོགས་པ༔ ངོ་མཚར་འཕྲུལ་གྱི་བརྡ་རུ་བཏབ༔ ལས་སྐལ་དང་ལྡན་སློབ་བུ་ལ༔ གཏད་རྒྱ་སྨོན་ལམ་བརྡ་དབང་བསྐུར༔ ཁྱད་པར་མཁའ་འགྲོའི་ཐུགས་ཀྱི་བཅུད༔ ཐུགས་ཐིག་ཟབ་མོའི་ཆོས་འཁོར་གྱི༔ ཆ་ལག་ལས་རིམ་རྒྱུ་བསྟན་ལ༔ སྐལ་ལྡན་བུ་ཡིས་ཉམས་སུ་ལོངས༔ ས་མ་ཡཱཿ༔ དང་
པོ་བགེགས་ལ་བཀའ་བསྒོ་བ་ནི། ཧཱུྃ་ཧྲཱིཿ༔ ང་ནི་རིག་པ་དོན་གྱི་ལྷ༔ མ་བཅོས་རང་བྱུང་ངང་དུ་རྫོགས༔ གཉིས་སྣང་འཁྲུལ་བའི་གདོན་བགེགས་རྣམས༔ དམིགས་མེད་ཆོས་ཀྱི་
དབྱིངས་སུ་དེངས༔ ཧཱུྃ་ཧཱུྃ་ཨུ་ཙ་ཏ་ཡ་ཕཊ༔ ཧཱུྃ་བཞི་དང་དྲག་སྔགས་ཀྱིས་བྲབ་པར་བྱ༔ གཉིས་པ་སྲུང་འཁོར་བསྒོམ་པ་ནི༔ ཧཱུྃ༔ སྣོད་བཅུད་གདོད་ནས་ཡེ་སངས་རྒྱས༔ གནོད་བྱ་གནོད་བྱེད་མིང་ཡང་
མེད༔ ངར་འཛིན་འཁྲུལ་བའི་གདོན་བགེགས་རྣམས༔ དམིགས་མེད་ཆོས་ཀྱིས་མཚམས་བཅད་དོ༔ བཛྲ་རཀྵ་རཀྵ་ཛྫུཾ༔ གསུམ་པ་བརྡ་སྒོ་དབྱེ་བ་དང་བརྡ་ཕྱག་འཚལ༔ ཧཱུྃ༔ གདོད་ནས་
གཞི་དབྱིངས་ཆོས་སྐུའི་ཀློང་༔ འོད་གསལ་ཆེན་པོའི་བརྡ་སྒོ་དབྱེ༔ ལྷ་དང་རང་སྣང་གཉིས་སུ་མེད༔ རང་ཞལ་མཇལ་ཕྱིར་ཕྱག་འཚལ་ལོ༔ བཛྲ་པྲ་ཝེ་ཤ་ཡ་ཕཊ༔
དབྱང་འཚོན་འཁྲུལ་བའི་གདོན་པ་ དོན་བགེགས་རྣམས་ དམིགས་མེད་ཆོས་ཀྱིས་མཚམས་བཅང་དོ༔ བཛྲ་རཀྵ་རཀྵ་ཧཱུཾ
497

༈ ན་མོ་ཧོ༔ བཞི་བ་དམ་བཅའ་བཟུང་བ་ནི༔ ཧཱུྃ༔ རང་བྱུང་ཡེ་ཤེས་བྱང་ཆུབ་སེམས༔ སྐུ་དྲང་ཡེ་ཤེས་ཡོན་ཏན་རྫོགས༔ སྒྱུ་འཕྲུལ་རོལ་པའི་དཀྱིལ་འཁོར་ལྷ༔ སྲོག་གི་གཏའ་
བཟུང་བསྒྲུབ་པར་བྱ༔ བཛྲ་ཙིཏྟ་ཨཱཿ ལྔ་པ་བྱིན་ཆེན་དབབ་པ་ནི། ཧཱུྃ་ཧྲི༔ ཆོས་སྐུ་སྐྱེ་བ་མེད་པའི་ངང་ཉིད་ལས༔ ལྷུན་གྲུབ་རོལ་པ་བདེ་ཆེན་ལོངས་སྤྱོད་རྫོགས༔ ཐུགས་རྗེའི་
གར་བསྒྱུར་ཛྙཱ་ན་སྱ་ར་ཛ༔ སྐུ་གསུམ་ཡེ་ཤེས་མཁའ་འགྲོའི་ལྷ་ཚོགས་རྣམས༔ གནས་འདིར་སྤྱན་འདྲེན་བྱིན་ཆེན་དབབ་ཏུ་གསོལ༔ སྒྲུབ་མཆོག་བདག་ལ་དབང་
བསྐུར་བྱིན་གྱྀས་རློབས༔ མཆོག་དང་ཐུན་མོང་དངོས་གྲུབ་བསྩལ་དུ་གསོལ༔ ཨོཾ་བཛྲ་ཛྙཱ་ན་ཌཱཀྐི་ནི་ཨེ་ཨ་ར་ལི་ཕེ་ཕེ་ཛ་ཛཨ་ཝེ་ཤ་ཡ་ཨཽ་ཨཱཿ ཞེས་བརྗོད་སྣང་སྲིད་སྣོད་བཅུད་ཀུན༔
གཏེར་ དྲག་རྩལ་གླིང་པའི་གསུང༌། གསར།
བདེ་ཆེན་ཡེ་ཤེས་རོལ་པ་རུ༔ རྡོ་རྗེ་གསུམ་དུ་སྨིན་པར་བསམ༔ དེ་ནས་ལས་གཞུང་ཉིད་ལ་འཇུག༔ གཞུང་བཞིན་ཉམས་ལེན་སུས་བརྩོན་ན༔ ཚེ་འདིར་རྐྱེན་ཞི་བསམ་དོན་འགྲུབ༔ ཕྱི་མ་མཁའ་འགྲོས་མདུན་བསུས་ནས༔ དཔལ་ རིཪ་འཁོད་པར་ཐེ་ཚོམ་མེད༔ སྐལ་ལྡན་བུ་དང་འཕྲད་པར་ཤ ོག༔
སྐལ་མེད་ལོག་ལྟ་ཅན་ལ་རྒྱ༔ དཔལ་ལྡན་ལྷ་མོས་གཉེར་གྱིས་ཤིག༔ ཐུབ་པར་སྲུངས་ཤིག་ཐུགས་ཀྱི་རྒྱ༔ ས་མ་ཡཱ༔ ཟབ་རྒྱ༔ གསང་རྒྱ༔ གཏད་རྒྱ༔ གུ་ཧྱ༔ བརྡ་ཐིམ༔ སྤྲི༔ ཞེས་པ་འདི་ཡང་ཆོས་བདག་རྣམས་ཀྱིས་བཞེད་ངོར་སྤྲུལ་མིང་མན་དཀར་གྱིས་བགྱིས་པ་དགེའོ༔ མངྒ་ལ༹ཾ༔ ས་མ་ཡཱཿ
498